cyanic-selkie/wikianc huggingface dataset:
जगजीवन राम
राजनीतिक जीवन का शंखनाद
बाबू जगजीवन राम के राजनीतिक जीवन का आगाज़ कलकत्ता से ही हुआ | कलकत्ता आने के छः महीनों के भीतर ही उन्होंने विशाल मजदूर रैली का आयोजन किया जिसमें भारी तादाद में लोगों ने हिस्सा लिया | इस रैली से नेताजी सुभाष चन्द्र बोस जैसे महान स्वतंत्रता सेनानी को भी बाबूजी की कार्यक्षमता व नेतृत्वक्षमता का आभास हो गया | इस काल के दौरान बाबूजी ने वीर चन्द्रशेखर आज़ाद तथा सिद्धहस्त लेखक मन्मथनाथ गुप्त जैसे विख्यात स्वतंत्रता विचारकों के साथ काम किया | वर्ष 1934 में जब सम्पूर्ण बिहार भूकंप की तबाही से पीड़ित था तब बाबूजी ने बिहार की मदद व राहत कार्य के लिए अपने कदम बढ़ाए | बिहार में ही पहली बार उनकी मुलाकात उस काल के सबसे महत्त्वपूर्ण, प्रभावशाली व अहिंसावादी स्वतंत्रता सेनानी माननीय श्री मोहन दास करमचन्द गाँधी अर्थात् महात्मा गाँधी से हुई | महात्मा गाँधी ने बाबू जगजीवन राम के राजनीतिक जीवन में एक बहुत अहम भूमिका निभाई, क्योंकि बाबूजी यह जानते थे कि पूरे भारत वर्ष में केवल एक ही स्वतंत्रता सेनानी ऐसा था जो स्वतंत्रता व पिछड़े वर्गों के विकास, दोनों के लिए लड़ रहा था, और वे थे गांधीजी | अन्य सभी सेनानी दोनों में से किसी एक का चुनाव करते थे | जब अंग्रेज़़ 'फूट डालो राज करो' नीति अपनाते हुए दलितों को सामूहिक धर्म-परिवर्तन करने पर मजबूर कर रहे थे तब बाबूजी ने इस अन्यायपूर्ण कर्म को रोका | इस घटनाक्रम के पश्चात् बाबूजी दलितों के सर्वमान्य राष्ट्रीय नेता के रूप में जाने गए व गांधीजी के विश्वसनीय एवं प्रिय पात्र बने व भारतीय राष्ट्रीय राजनीती की मुख्यधारा में प्रवेश कर गए | अपने विद्यार्थी जीवन में बाबूजी ने वर्ष 1934 में कलकत्ता के विभिन्न जिलों में संत रविदास जयन्ती मानाने के लिए अखिल भारतीय रविदास महासभा का गठन किया | उन्होंने दो अन्य संस्थानों का गठन किया – 1.	खेतिहर मजदूर सभा 2.	भारतीय दलित वर्ग संघ वर्ष 1935 में बाबू जगजीवन राम ने डॉ॰ बीरबल की सुपुत्री इन्द्रानी देवी से विवाह किया | डॉ॰ बीरबल कानपुर के एक प्रख्यात चिकित्सक थे वहीं इन्द्रानी देवी बाबू जगजीवन राम के विचारों से अति प्रभावित थीं | इस विवाहित जोड़े ने कुछ वर्षों के पश्चात् एक पुत्र को जन्म दिया जिसका नाम 'सुरेश' रखा गया व एक पुत्री जिसका नाम रखा गया 'मीरा' | वर्ष 1935 में ही बाबूजी ने हैमंड कमिटी के समक्ष दलितों के मतदान करने की मांग की जिसे हैमंड कमिटी ने स्वीकार कर लिया |
विरोध का काल
बाबूजी के लिए ये समय अत्यन्त परिश्रम का था और एक अनमोल मौका था भारतीय राजनीती में अपनी अमिट छाप छोड़ने का | वर्ष था 1936 व बाबूजी की आयु थी 28 वर्ष | अंग्रेज़़ बिहार में कांग्रेस को हराने के लिए एकजुट होकर प्रयास कर रहे थे | उन्होंने मोहम्मद युनुस के नेतृत्व में कठपुतली सरकार बनाने का निष्फल प्रयत्न किया | इन चुनावों में बाबूजी सहित अन्य 14 भारतीय दलित वर्ग संघ के सदस्य निर्वाचित हुए | बाबूजी की बढ़ती राजनैतिक शक्ति व लोकप्रियता के कारण अंग्रेज़ों ने उनके समक्ष बड़ी रकम के बदले समर्थन देने की बात रखी जिसे बाबूजी ने क्षण भर की भी देर न करते हुए तुरन्त ही ठुकरा दिया | इस घटना का पता चलते ही गाँधी जी का विश्वास बाबूजी पर और अधिक बढ़ गया और उन्होंने बाबूजी के लिए निम्नलिखित पंक्तियाँ कहीं – 'जगजीवन राम तपे कंचन की भांति खरे व सच्चे हैं | मेरा हृदय इनके प्रति आदरपूर्ण प्रशंसा से आपूरित है' कठपुतली सरकार का खेल ख़त्म हो चुका था व कांग्रेस ने सरकार का गठन किया | बाबूजी को इस सरकार में कृषि मंत्रालय, सहकारी उद्योग व ग्रामीण विकास मंत्रालय में संसदीय सचिव के रूप में नियुक्त किया गया | वर्ष 1938 में अंदमान कैदियों के मुद्दे पर व द्वितीय विश्व युद्ध में अंग्रेज़़ सरकार द्वारा भारतीय सैनिकों के इस्तेमाल से महात्मा गाँधी अति क्रोधित हुए व उनके एक आवाह्न पर सभी कांग्रेस सरकारों ने इस्तीफा दे दिया | तत्पश्चात गांधीजी ने 9 अगस्त 1942 से उनके विख्यात आन्दोलन 'भारत छोड़ो आन्दोलन' को प्रारम्भ किया | उन्होने बाबूजी को बिहार व उत्तर पूर्वी भारत में इस आन्दोलन के तेज़ी से प्रचार करने की ज़िम्मेदारी सौंपी जिसे बाबूजी ने बहतरीन रूप से निभाया | किन्तु प्रचार के दस दिन बाद ही बाबूजी गिरफ्तार कर लिए गए | 1943 में रिहा होने के पश्चात् बाबूजी ने भारत को आज़ाद करने के लिए पूरा ज़ोर लगाया | बाबूजी उन बारह राष्ट्रीय नेताओं में से एक थे जिन्हें अंतरिम सरकार के गठन के लिए लार्ड वावेल ने अगस्त 1946 को आमंत्रित किया था | सितम्बर 1946 में जेनेवा में आयोजित अंतर्राष्ट्रीय श्रम सम्मलेन में हिस्सा लेने के उपरांत स्वदेश लौट रहे बाबूजी का विमान इराक स्थित बसरा के रेगिस्तान में दुर्घटनाग्रस्त हो गया | दुर्घटना में बाबूजी को ज्यादा नुकसान नहीं पहुँचा |
आज़ादी के पश्चात्
वर्ष 1946 में पंडित जवाहरलाल नेहरू के नेतृत्व में गठित प्रथम लोकसभा में बाबूजी ने श्रम मंत्री के रूप में देश की सेवा की व अगले तीन दशकों तक कांग्रेस मंत्रिमंडल की शोभा बढ़ाई | इस महान राजनीतिज्ञ ने भारतीय राजनीति को अपने जीवन के 50 वसंत से भी अधिक दान में दिए हैं | संविधान के निर्माणकर्ताओं में से एक बाबूजी ने सदैव सामाजिक न्याय को सर्वोपरि माना है | पंडित नेहरू का बाबूजी के लिए एक विख्यात कथन कुछ इस प्रकार है – 'समाजवादी विचारधारा वाले व्यक्ति को, देश की साधारण जनता का जीवन स्तर ऊँचा उठाने में बड़े से बड़ा खतरा उठाने में कभी कोई हिचक नहीं होती | श्री जगजीवन राम उन में से एक ऐसे महान व्यक्ति हैं' श्रम, रेलवे, कृषि, संचार व रक्षा, जिस भी मंत्रालय का दायित्व बाबूजी को दिया गया हो उसका सदैव कल्याण ही हुआ है | बाबूजी ने हर मंत्रालय से देश को तरक्की पहुँचाने का अथक प्रयास किया है | स्वतंत्र देश घोषित होने के उपरान्त भारत के निर्माण की पूरी ज़िम्मेदारी नयी सरकार पर थी और इस ज़िम्मेदारी को पूरा करने में अत्यन्त महत्त्वपूर्ण योगदान बाबूजी का रहा |
श्रम मंत्री के रूप में
प्रथम सरकार में पूर्वी ग्रामीण शाहाबाद से निर्वाचित सांसद बाबू जगजीवन राम को श्रम मंत्रालय का दायित्व दिया गया | यह शुरु से ही उनका प्रिय विषय रहा क्योंकि चांदवा की माटी में पले-बढ़े बाबूजी का जन्म एक खेतिहर मजदूर के घर हुआ था जहाँ उन्होंने उन विलक्षण भरी परिस्तिथियों को स्वयं झेला है व कलकत्ता में वे मिल-मजदूरों की परिस्तिथि से भी वाकिफ़ थे | श्रम मंत्री के रूप में बाबूजी ने समय द्वारा जांचे-परखे कुछ महत्त्वपूर्ण कानूनों को लागू करने का अहम फैसला लिया | ये कानून मजदूर वर्ग की सबसे बड़ी उम्मीद व आज के युग में सबसे बड़े हथियार के रूप में देखे जाते हैं | ये क़ानून कुछ इस प्रकार थे – 1.  इंडस्ट्रियल डिसप्यूट्स एक्ट, 1947 2.	मिनिमम वेजेज़ एक्ट, 1948 3.	इंडियन ट्रेड यूनियन (संशोधन) एक्ट, 1960 4.	पेयमेंट ऑफ़ बोनस एक्ट, 1965
	दो अति आवश्यक कानून जिनके बिना आज का व्यापारिक जीवन अस्त व्यस्त हो जाता - 5.	एम्प्लाइज स्टेट इंश्योरेंस एक्ट, 1948 6.	प्रोविडेंट फण्ड एक्ट, 1952
दूसरा घर व संचार मंत्री
बाबूजी संसद भवन को अपना दूसरा घर मानते थे | वर्ष 1952 में पंडित जवाहरलाल नेहरु ने सासाराम से निर्वाचित बाबू जगजीवन राम को संचार मंत्री की उपाधि दी | उस समय संचार मंत्रालय में ही विमानन विभाग भी शामिल था | बाबूजी ने निजी विमान कम्पनियों के राष्ट्रीयकरण की ओर कदम बढ़ाए | परिणामस्वरूप वायु सेना निगम, एयर इंडिया व इंडियन एयरलाइन्स की स्थापना हुई | इस राष्ट्रीयकरण योजना के प्रबल विरोध होने के कारण लौह पुरुष सरदार वल्लभ भाई पटेल भी इसे स्थगित करने के पक्ष में खड़े हो गए थे | परन्तु बाबूजी के समझाने पर वे मान गए व विरोध भी लगभग ख़त्म हो गया | गाँवों में डाकखानों का जाल बिछाने की बात भी उन्होंने कही व नेटवर्क के विस्तार का चुनौतीपूर्ण कार्य आरम्भ किया | बाबूजी के इस मेहनती अंदाज़ को भारत वर्ष के प्रथम राष्ट्रपति डॉ॰ राजेंद्र प्रसाद ने कुछ इस प्रकार बयान किया है – 'बाबू जगजीवन राम दृढ़ संकल्प कार्यकर्ता तो हैं ही, साथ ही त्याग में भी वे किसी से पीछे नहीं रहे हैं | इनमें धर्मोपासकों का सा उत्साह और लगन है'
रेल मंत्री के रूप में
सासाराम से पुनर्निर्वाचित बाबूजी को वर्ष 1956-62 तक रेल मंत्रालय की ज़िम्मेदारी उठाने का सौभाग्य प्राप्त हुआ | उन्होंने रेल मंत्री के रूप में भारतीय रेलवेज़ का काया पलट ही कर दिया | बाबूजी ने भारतीय रेलवेज़ को आधुनिक दुनिया के सन्दर्भ में आधुनिक रेलवेज़ के निर्माण की बात कही | उन्होंने ने पांच सालों तक रेलवे किराया एक रुपया भी नहीं बढाया जो कि एक ऐतिहासिक घटना थी | उन्होंने रेलवे अधिकारियों, अफसरों व कर्मचारियों के विकास पर अधिक बल दिया | उपर्युक्त रेखाचित्र से यह निष्कर्ष निकाला जा सकता है कि वर्ष 1956-62 तक का रेलमार्ग निर्माण कार्य किसी और वर्ष की तुलना में अधिक है.|
विविध मंत्रालयों में बाबूजी
1962 के आम चुनावों में सासाराम की जनता ने बाबूजी को पुनः विजय-वरदान दिया व उन्हें परिवहन एवं संचार मंत्रालय का दायित्व दिया गया | परन्तु बाबूजी ने कामराज योजना के तहत इस्तीफ़ा दे दिया व कांग्रेस पार्टी को मज़बूत करने में लग गए | 1966-67 के आम चुनावों में विजयी बाबू जगजीवन राम को उस सरकार में एक बार फिर श्रम मंत्रालय दिया गया | किन्तु एक वर्ष उपरांत ही उन्हें कृषि एवं खाद्य मंत्रालय का दायित्व दिया गया | चीन व पाकिस्तान से जंग के पश्चात भारत में गरीबी व भुखमरी के हालात पैदा हो गए थे तथा अमेरिका से पी.एल. - 480 के तहत मिलने वाला गेहूं व ज्वार खाद्य आपूर्ति का मुख्य स्रोत था | ऐसी कठिन परिस्थिति में बाबूजी ने डॉ॰ नॉर्मन बोरलाग की सहायता से हरित क्रान्ति की और रखी व मात्र दो वर्षों के उपरान्त ही भारत फ़ूड सरप्लस देश बन गया | कृषि एवं खाद्य मंत्रालय में रहते हुए बाबूजी ने देश को भीषण बाढ़ से भी राहत पहुँचाई व भारत को खाद्य संसाधनों में आत्मनिर्भर बनाया | 1970 के आम चुनावों में एक बार फिर बाबूजी की जीत हुई व उन्हें श्रीमती इन्दिरा गाँधी की सरकार में इस बार रक्षा मंत्रालय जैसे अहम् मंत्रालय को अपनी सेवाएँ प्रदान करने का मौका मिला | बाबूजी ने सर्वप्रथम भारत के राजनैतिक मानचित्र को पूर्णतया परिवर्तित कर दिया | भारत-पाकिस्तान की उस अभूतपूर्व जंग में बाबूजी ने देश की जनता से वायदा किया कि ये जंग भारतभूमि के एक सूई की नोक के बराबर तक भाग पर भी नहीं लड़ी जायेगी, और वे इस वायदे पर कायम रहे | उनकी इस महान सेवा के लिए श्री राजीव गाँधी ने कुछ इस प्रकार से अपने विचार व्यक्त किए हैं – 'राष्ट्र को आज़ाद करने में बाबूजी का योगदान बड़ा ही सराहनीय रहा है | देश को अनाज की दृष्टी से आत्म-निर्भर बनाने तथा बांग्लादेश की मुक्ति के युद्ध में उनका योगदान हमेशा याद रखा जायेगा' वर्ष 1974 में बाबूजी ने कृषि एवं सिंचाई विभाग की ज़िम्मेदारी ली व एक नयी प्रणाली 'सार्वजनिक वितरण प्रणाली' की नीव रखी जिसके द्वारा यह सुनिश्चित किया गया कि देश की आम जनता को पर्याप्त मात्रा व कम दाम में खाद्य पदार्थ उपलब्ध हों |
कांग्रेस के आधारस्तंभ
बाबूजी ने दिसंबर 1885 में बनी भारतीय राष्ट्रीय कांग्रेस को अपनी माँ के समान बताया है व इसकी सेवा में सदैव आगे रहे | बाबूजी वर्ष 1937-77 तक भारतीय राष्ट्रीय कांग्रेस के सदस्य रहे | स्वतन्त्रता प्राप्ति उपरान्त वे कांग्रेस के लिए अपरिहार्य हो गए थे | बाबू जगजीवन राम महात्मा गांधीजी के प्रिय तो थे ही साथ ही पंडित जवाहरलाल नेहरू एवं श्रीमती इन्दिरा गाँधी जी के सबसे अहम सलाहकारों में से भी एक थे | वर्ष 1966 में माननीय डॉ॰ राजेंद्र प्रसाद जी के निधनोपरांत कांग्रेस पार्टी का आपसी मतभेदों व सत्ता की लड़ाई के कारण बंटवारा हो गया | जहां एक तरफ नीलम संजीवा रेड्डी, मोरारजी देसाई व कुमारसामी कामराज जैसे दिग्गजों ने अपनी अलग पार्टी की रचना की वहीं श्रीमती इन्दिरा गाँधी, बाबू जगजीवन राम व फकरुद्दीन अली अहमद जैसे आधुनिक सोच के व्यक्ति कांग्रेस पार्टी के साथ खड़े रहे | वर्ष 1969 में बाबूजी निर्विरोध कांग्रेस पार्टी के अध्यक्ष के रूप में स्वीकारे गए व बाबूजी ने पूरे देश में कांग्रेस पार्टी को मज़बूत करने व उसकी लोकप्रियता बढ़ाने के लिए पूर्ण प्रयास किया जिसके परिणामस्वरूप कांग्रेस पार्टी 1971 के आम चुनावों में ऐतिहासिक व प्रचंड बहुमत के साथ सत्ता में लौट आई | श्रीमती इन्दिरा गांधी ने इस ऐतिहासिक घटना का श्रेय बाबूजी को देते हुए कहा – "बाबू जगजीवन राम भारत के प्रमुख निर्माताओं में से एक है | देश के करोड़ों हरिजन, आदिवासी, पिछड़े व अल्पसंख्यक लोग उन्हें अपना मुक्तिदाता मानते हैं"
आपातकाल व नयी शुरुआत
25 जून 1975 को श्रीमती इन्दिरा गाँधी द्वारा देश भर में आपातकाल की घोषणा कर दी गयी | इस आपातकाल ने संविधान के मौलिक अधिकारों को सवालों के घेरे में ला दिया | श्रीमती इन्दिरा गाँधी ने 18 जनवरी 1977 को आम चुनाव की घोषणा तो कर दी थी किन्तु देश को आपातकाल का डर था | इस परिस्थिति से निपटने के लिए बाबूजी ने अपने पद का त्याग कर दिया व कांग्रेस पार्टी से भी इस्तीफ़ा दे दिया | उन्होंने उसी दिवस 'कांग्रेस फॉर डेमोक्रेसी' (सी.एफ़.डी.) नामक एक नयी पार्टी की रचना की | वर्ष 1977 के आम चुनावों में बाबूजी की विजय हुई व उन्हें रक्षा मंत्रालय का दायित्व दिया गया | 25 मार्च 1977 को कांग्रेस फॉर डेमोक्रेसी, जनता पार्टी में सम्मिलित कर ली गयी | जनवरी 1979 में बाबूजी भारत वर्ष के उपप्रधानमंत्री के रूप में घोषित किये गए | वर्ष 1980 में जनता पार्टी का आपसी मनमुटावों के कारण बंटवारा हो गया एवं बाबूजी ने मार्च 1980 में अंततः कांग्रेस (जे) का निर्माण किया | वर्ष 1984 के आम चुनावों में सासाराम की जनता ने अपने विश्वनीय प्रतिनिधि बाबू जगजीवन राम के लिए एक बार पुनः लोकसभा के द्वार खोल दिए |
व्यक्तिगत जीवन
अगस्त 1933 में उनकी पहली पत्नी की संक्षिप्त बीमारी के बाद मृत्यु हो गई। जून 1935 में उनका विवाह कानपुर के प्रसिद्ध सामाजिक कार्यकर्ता डॉ. बीरबल की बेटी इंद्राणी देवी से हुआ। इस जोड़े के दो बच्चे थे, सुरेश कुमार जिसके बारे में मेनका गांधी के सूर्या अखबार में बदनामी हुई थी कि उसके 21 वर्षीय महिला के साथ विवाहेतर संबंध थे, सुषमा रानी जो चौधरी प्रीतम सिंह की बेटी थी और मीरा कुमार, पांच साल की -बार संसद सदस्य, जिन्होंने 2004 और 2009 दोनों में अपनी पूर्व सीट सासाराम से जीत हासिल की, और 2009 में लोकसभा की पहली महिला अध्यक्ष बनीं। सुरेश कुमार से जुड़े 1978 के सेक्स स्कैंडल को भारत का पहला राजनीतिक सेक्स स्कैंडल करार दिया गया था।
अंतिम यात्रा
6 जुलाई 1986, को बाबूजी ने अपनी अंतिम श्वास ली | बाबूजी ने सदैव निडरतापूर्वक अन्याय का सामना किया एवं साहस, ईमानदारी, ज्ञान व अपने अमूल्य अनुभव से सदैव देश की भलाई की | वे स्वतंत्र भारत के उन महान नेताओं में से एक थे जिन्होनें दलित समाज की दशा बदल दी व एक नयी दिशा प्रदान की | इन्होनें सदा एक ही चुनाव क्षेत्र का प्रतिनिधित्व किया व सदा अपराजित ही रहे | बाबू जगजीवन रामजी ने वर्ष 1936 से वर्ष 1986 तक अर्थात आधी शताब्दी तक राजनीति में सक्रिय रहने का विश्व कीर्तिमान स्थापित किया |
बाहरी कड़ियाँ
http://164.100.47.134/plibrary/ebooks/Jagjivan%20Ram/(sno%206)jagjivan%20ram%203.pdf]] https://web.archive.org/web/20160715104523/http://jagjivanramfoundation.nic.in/]] https://web.archive.org/web/20160715104656/http://jagjivanramfoundation.nic.in/bio-1.htm ]] https://web.archive.org/web/20161213063531/http://jagjivanramfoundation.nic.in/pdf/Speeches%20in%20Parliament/JAGJIVAN%20RAM-PROFILE.pdf]] https://web.archive.org/web/20160807101244/http://www.jagjivanram.com/index.html]] https://web.archive.org/web/20160503185047/http://socialjustice.nic.in/babujagjivanram.php]] https://web.archive.org/web/20160818092932/http://www.inc.in/organization/950-Babu%20Jagjivan%20Ram/profile]] http://www.thehindubusinessline.com/todays-paper/tp-opinion/article2181274.ece]] https://web.archive.org/web/20110409163027/http://babujagjivanram.com/PROFILE_Babu_Jagjvan_Ram_n.pdf]] https://web.archive.org/web/20160604013636/https://hi.wikipedia.org/wiki/%E0%A4%AD%E0%A4%BE%E0%A4%B0%E0%A4%A4%E0%A5%80%E0%A4%AF_%E0%A4%B0%E0%A5%87%E0%A4%B2]] https://web.archive.org/web/20160916025424/http://celebritywriters.jagranjunction.com/files/2012/04/Babu-jagjvian.PNG]]
कुरील द्वीपसमूह
कुरील द्वीपसमूह (रूसी: Кури́льские острова́, कुरीलस्कीये ओस्त्रोवा; जापानी: 千島列島, चिशिमा रेत्तो) रूस के साखालिन ओब्लास्त (प्रान्त) में स्थित एक ज्वालामुखीय द्वीपसमूह है। यह जापान के होक्काइदो द्वीप से रूस के कमचातका प्रायद्वीप के दक्षिणी छोर तक लगभग 1300 किमी (810 मील) तक फैला है। कुरील द्वीपों की पूर्वी तरफ़ उत्तरी प्रशांत महासागर और पश्चिमी तरफ़ ओख़ोत्स्क सागर है। इस समूह में 56 द्वीप और कई अन्य छोटी समुद्र की सतह से ऊपर उठने वाली पत्थर की चट्टानें हैं।
इतिहास
कुरील के द्वीपों पर सब से पहले वासी आइनू लोग थे। जापान ने अपने इतिहास के एदो काल में (जो सन् 1603 में शुरू हुआ) इन द्वीपों को अपना हिस्सा घोषित कर दिया। जापानी नियंत्रण दक्षिणी द्वीपों से उत्तर की तरफ़ बढ़ने लगा। उधर रूसी भी फैलकर साइबेरिया और कमचातका को अपने साम्राज्य का हिस्सा बना चुके थे और इन द्वीपों में उत्तर से दक्षिण की ओर फैलने लगे। 18वी सदी तक इतुरूप द्वीप तक रूसी बस्तियाँ बन चुकी थीं। उस से दक्षिण के द्वीपों में जापानी पहरेदार तैनात थे। सन् 1811 में वासिली गोलोवनिन (Василий Головнин) नामक रूसी नाविक कप्तान अपने दस्ते के साथ कुनाशीर द्वीप पर रुके तो उन्हें जापानी सैनिकों ने गिरफ़्तार कर लिया। सन् 1812 में रूसी सैनिकों ने ताकादाया काहेई (高田屋嘉兵衛) नामक जापानी व्यापारी को कुनाशीर पर ही गिरफ़्तार किया।
इन झड़पों को देखकर जापान और रूस की सरकारों ने बातचीत के बाद 1855 में एक संधि करी जिसके अनुसार इतुरूप और उस से दक्षिण के द्वीप जापान के हो गए और उरुप और उस से उत्तर के द्वीप रूस के हो गए। इस समझौते के अनुसार साख़ालिन द्वीप पर दोनों देशों के लोगों को रहने का अधिकार दिया गया। फिर 1875 में हुई सेंट पीटर्सबर्ग संधि के अनुसार जापान ने पूरा साख़ालिन द्वीप रूस को दे दिया लेकिन बदले में सारे कुरील द्वीप जापान को दे दिए गए। 1918-1925 में हुई झड़पों में जापानी फ़ौजे (अमेरिकी और यूरोपीय दस्तों के साथ मिलकर) उत्तरी कुरील द्वीपों से कामचातका प्रायद्वीप पर पहुँच गई और उसके दक्षिणी भाग पर क़ब्ज़ा कर लिया। द्वितीय विश्वयुद्ध के अंतिम दिनों में जब जापान का पलड़ा हल्का पड़ रहा था, सोवियत संघ ने पूरे साख़ालिन और सारे कुरील द्वीपों पर धावा बोलकर अपना नियंत्रण जमा लिया। तब से सारे कुरील द्वीप रूस के क़ब्ज़े में हैं।
जापान अभी भी कुरील के चार सब से दक्षिणी द्वीपों को अपना क्षेत्र बताता है। ये चार कुनाशीर, इतुरूप, शिकोतान और हबोमाए हैं। इनमें से हबोमाए वास्तव में केवल चट्टानों का एक समूह है। रूस जापान की इन मांगों को ग़लत बताता है और इन द्वीपों को अपना हिस्सा बताता है।
फर्रुखाबाद घराना
Farrukhabad Gharana is one of six prominent playing styles or gharanas of North Indian tabla, in Hindustani classical music, and derives its name from Farrukhabad in Uttar Pradesh state.
HistoryEdit
The Farrukhabad Gharana of Tabla was created in the 11th Century by a Rajput Court musician Akaasa who later had to convert to Islam and became a Muslim (Dastaan-e-akasa). He also changed his name from Akaasa to Mir Akaasa. He was the first to introduce bols into tabla playing. The first bols introduced in tabla were "TAT-DHIT-THUN-NAN". Mir Akaasa died in the year 1189 AD (Need Citation). He was succeeded by nine sons and one daughter. He passed on his legacy to his eldest son, Ustad Bilawal Khan, who in turn passed the torch of the gharana to Ustad Ali Baksh (famous for his kran bols). This tradition continued till the 26th descendant, Ustad Haji Vilayat Ali Khan (1779-1826). It was he who named this ‘gharana’ after the province in which he used to live viz. Farrukhabad. Ustad Haji Vilayat Ali Khan (1779-1826) gave this gharana the name of the province where he used to live, which was Farukkabad.
Ustad Haji Vilayat Khan got the title of Haji after his completion of 7 haj ( Islamic pilgrimage). Vilayat Khan got famous after his famous battle of Tabla gats with Ustad Salaali Khansaheb, who has challenged Ustad Bakshu Khansaheb of Lucknow gharana, In order to save his pride Bakshu Khansaheb requested Vilayat Khan, who was also Salaali Khansaheb's uncle, to fight the battle of tabla Gats with Ustad Salaali Khansaheb. This battle continued for almost 15 days where many gats (authentic composition of the gharanas) and jodas (pairs of such compositions) were exchanged. On the 15th day Vilayat Khan played a unique Gat (Gat of Gazi) whose joda (pair) Ustad Salari Khansaheb could not produce. Thus Vilayat Khan was declared the winner. Ustad Bakshu Khansaheb as a reward got Vilayat Khan married to his daughter and reputedly gave him 500 tabla compositions (although some sources say only 12 compositions). Vilayat Khan on the other hand gave Salaali Khansaheb his daughter in marriage and along with that he gave 14 authentic Gats known as jahezi gats to Ustad Salaali Khan as dowry.
Ustad Haji Vilayat Khan's sons, Hussain Ali Khan & Amaan Ali Khan became Tabla artist of repute. Amaan Ali Khan in his old age suffered from some contagious disease. His family members neglected him at that time. At that he left for Jaipur and decided to educate others instead of his own family members. Pandit Jailal Misra, eminent kathak performer & teacher, "grabbed this opportunity. He took lot of care of Ustad and Ustad trained him wholeheartedly."
The lineage of Farrukhabad is still carried on by the descendants of This Gharana. The Present Khalifa (head) of this gharana is the great tabla exponent Ustad Sabir Khan who is the 33rd generation of this unbroken lineage and his sons Arif Khan, Asif Khan and Ameen Khan are the 34th descendant of this lineage.
There is a huge variety in the repertoire of compositions, owing to the tremendous and creative output of great composers such as Haji Vilayat Ali Khan and Amir Hussain Khan, nephew of Munir Khan, himself a disciple of Nisar Hussain Khan. In addition, a large number of gats (compositions).
RepertoireEdit
The Farrukhabad gharana is the among the oldest gharanas (i.e. school) of Tabla, the other one being Delhi Gharana. It belongs to the wider "Purbi Baj", or "eastern way of playing", which regroups Lucknow, Farrukhabad and Ajrada styles. Hence it is characterized by an extensive use of resonant strokes played on the sur of the daya reminding the Pakhawaj, but also, in the case of Farrukhabad gharana, by delicate strokes.
The repertoire is replete with a varied and intriguing compositions, makes great use of open resonant baya strokes, and contains many unique stroke combinations. There is a greater wealth and emphasis of gats, chalan, and rela compositions than on qaida or peshkar. There is a prominent use of certain bols, notably DhereDhere/KitaTaka/TakitaDha.
टिम बर्नर्स ली
टिम बर्नर्स ली (जन्म: 8 जून, 1955) विश्व व्यापी वेब के आविष्कारक, विश्व व्यापी वेब संघ के वर्तमान निर्देशक और एक शोधकर्त्ता है।
जन्म एवं शिक्षा
टिम बर्नर्स् ली का जन्म 8 जून, 1955 को इंगलैंड में हुआ था। माता पिता दोनो गणितज्ञ थे। कहा जाता है कि उन्होने टिम को गणित हर जगह, यहां तक कि खाने की मेज पर भी बतायी।
टिम ने अपनी उच्च शिक्षा क्वींस कॉलेज, ऑक्सफ़ोर्ड विश्वविद्यालय से पूरी की। विश्वविद्यालय में उन्हें अपने मित्र के साथ हैकिंग करते हुऐ पकड़ लिया गया था। इसलिये उन्हें विश्वविद्यालय कंप्यूटर का प्रयोग करने से मना कर दिया गया। 1976 में, उन्होने विश्विद्यालय से भौतिक शास्त्र में डिग्री प्राप्त की।
वेब तकनीक - आविष्कार
सर्न (en:CERN) यूरोपियन देशों की नाभकीय प्रयोगशाला है। टिम 1984 से वहीं फेलो के रूप में काम करने लग गये। वहां हर तरह के कंप्यूटर थे जिन पर अलग अलग के फॉरमैट पर सूचना रखी जाती थी। टिम का मुख्य काम था कि वे सूचनाये एक कंप्यूटर से दूसरे पर आसानी से जा सकें। उन्हे लगा कि क्या कोई तरीका हो सकता है कि इन सब सुचनाओं को इस तरह से पिरोया जाय कि ऐसा लगे कि वे एक जगह ही हैं। बस इसी का हल सोचते सोचते, उन्होने वेब तकनीक का अविष्कार किया और दुनिया का पहला वेब पेज 6 अगस्त 1991 को सर्न में बना। निहःसन्देह यह तकनीक, 21वीं शताब्दी की सबसे लोकप्रिय संपर्क साधन है।
टिम, बाद में अमेरिका चले गये। 1994 में उन्होने, मैसाचुसेटस् इंस्टिट्युट ऑफ टेकनॉलोजी में विश्व व्यापी वेब संघ (W3C) की स्थापना की। यह वेब के मानकीकरण में कार्यरत है।
सम्मान
टिम बर्नर्स् ली को, 2001 में, रॉयल सोसायटी का सदस्य बनाया गया। 2004 में नाईटहुड की उपाधि दी गयी थी। 13 जून 2007 को, ऑर्डर ऑफ मेरिट, इंगलैंड के सबसे महत्वपूर्ण सम्मान से सम्मानित किया गया। यह सम्मान महारानी द्वारा कला, विज्ञान के क्षेत्र में महत्वपूर्ण योगदान के लिये दिया जाता है। इसी लिये टाइम पत्रिका ने उन्हें, 20वीं शताब्दी के 100 महान वैज्ञानिकों और विचारकों में चुना है।
मकाऊ की राष्ट्रीय फुटबॉल टीम
मकाऊ विशेष प्रशासनिक क्षेत्र चीन का एक विशेष प्रशासनिक क्षेत्र है और यह चीन के दो विशेष प्रशासनिक क्षेत्र में से एक है, हांगकांग दूसरा क्षेत्र है। मकाउ पर्ल नदी डेल्टा की पश्चिमी ओर स्थित है, इसकी सीमायें गुआंग्डोंग प्रांत से उत्तर में मिलती हैं और दक्षिण और पूर्व में दक्षिण चीन सागर है। मकाओ के प्रमुख उद्योगों में वस्त्र, इलेक्ट्रॉनिक्स उपकरण और खिलौने और पर्यटन शामिल है, यह सब मिलकर इसे विश्व के सबसे धनी शहरों मे से एक बनाते हैं। यहां व्यापक श्रेणी के होटल, रिसॉर्ट, स्टेडियम, रेस्तरां और जुआघर हैं। मकाऊ राष्ट्रीय फुटबॉल टीम अंतरराष्ट्रीय संघ फुटबॉल में मकाऊ के चीनी विशेष प्रशासनिक क्षेत्र का प्रतिनिधित्व करता है। टीम की देखरेख मकाऊ फुटबॉल एसोसिएशन। मकाऊ फुटबॉल टीम की एक रैंकिंग है जो फीफा सदस्यों में सबसे कम है। हालांकि आमतौर पर मकाऊ के रूप में जाना जाता है, ईएएफएफ टीम को मकाऊ, चीन के रूप में संदर्भित करता है। राष्ट्रीय टीम एएफसी एशियाई कप या ईएएफएफ पूर्व एशियाई चैम्पियनशिप के लिए कभी भी योग्य नहीं रही है । टीम ने 2006 के एएफसी चैलेंज कप के लिए क्वालीफाई किया, जहां उन्हें एक ड्रॉ और दो हार मिली।टीम 1999 से पहले अंतरराष्ट्रीय फुटबॉल प्रतियोगिताओं में मकाऊ का प्रतिनिधित्व कर रही थी जब मकाऊ पुर्तगाल का एक आश्रित क्षेत्र था। पुर्तगाल द्वारा चीन के पीपुल्स रिपब्लिक को सौंप दिए जाने के बाद भी यह मकाऊ का प्रतिनिधित्व करता है और 1999 में चीन का एक विशेष प्रशासनिक क्षेत्र बन गया। यह टीम चीन की राष्ट्रीय फुटबॉल टीम से अलग है, मूल कानून और " एक देश, दो प्रणाली " के सिद्धांत के रूप में मकाऊ को अंतरराष्ट्रीय खेल प्रतियोगिताओं में अपनी प्रतिनिधि टीमों को बनाए रखने की अनुमति देता है।
फीफा का निलंबन
2005 में मकाऊ को अस्थायी रूप से फीफा द्वारा किसी भी अंतरराष्ट्रीय मैचों में प्रवेश करने से रोक दिया गया था क्योंकि इसके फुटबॉल संघ की समिति के गठन में सरकार के कथित अनुचित प्रभाव के कारण। मकाऊ द्वारा सुधार के बाद निलंबन को हटा दिया गया था।
पूर्वी एशियाई कप रिकॉर्ड
2003  - क्वालीफाई नहीं किया (प्रारंभिक में 3 स्थान), 2005   - दर्ज नहीं किया, 2008   - क्वालीफाई नहीं किया (प्रारंभिक में 4 वां स्थान), 2010   - क्वालीफाई नहीं किया (प्रारंभिक में 3 स्थान), 2013   - क्वालीफाई नहीं किया (प्रारंभिक में दूसरा स्थान), 2015   - क्वालीफाई नहीं किया (प्रारंभिक में दूसरा स्थान), 2017   - क्वालीफाई नहीं किया (प्रारंभिक में 3 स्थान) = सन्दर्भ =
गोलकोण्डा
गोलकोंडा किला या गोलकोण्डा दक्षिणी भारत में, हैदराबाद नगर से पाँच मील पश्चिम स्थित एक दुर्ग तथा ध्वस्त नगर है। पूर्वकाल में यह कुतबशाही राज्य में मिलनेवाले हीरे-जवाहरातों के लिये प्रसिद्ध था।
इस दुर्ग का निर्माण वारंगल के राजा ने 14वीं शताब्दी में कराया था। बाद में यह बहमनी राजाओं के हाथ में चला गया और मुहम्मदनगर कहलाने लगा। 1512 ई. में यह कुतबशाही राजाओं के अधिकार में आया और वर्तमान हैदराबाद के शिलान्यास के समय तक उनकी राजधानी रहा। फिर 1687 ई. में इसे औरंगजेब ने जीत लिया। यह ग्रैनाइट की एक पहाड़ी पर बना है जिसमें कुल आठ दरवाजे हैं और पत्थर की तीन मील लंबी मजबूत दीवार से घिरा है। यहाँ के महलों तथा मस्जिदों के खंडहर अपने प्राचीन गौरव गरिमा की कहानी सुनाते हैं। मूसी नदी दुर्ग के दक्षिण में बहती है। दुर्ग से लगभग आधा मील उत्तर कुतबशाही राजाओं के ग्रैनाइट पत्थर के मकबरे हैं जो टूटी फूटी अवस्था में अब भी विद्यमान हैं।
2014 में यूनेस्को द्वारा इस परिसर को विश्व धरोहर स्थल बनने के लिए अपनी "अस्थायी सूची" में रखा गया था, इस क्षेत्र के अन्य लोगों के साथ, डेक्कन सल्तनत के स्मारक और किले (कई अलग-अलग सल्तनत होने के बावजूद)। ]
गोलकोंडा किला (गोल्ला कोंडा (तेलुगु: "चरवाहों की पहाड़ी") के रूप में भी जाना जाता है, (उर्दू: "गोल पहाड़ी"), हैदराबाद, तेलंगाना में स्थित कुतुब शाही वंश (सी। 1512-1687) द्वारा निर्मित एक गढ़वाले गढ़ है।, भारत। हीरे की खदानों, विशेष रूप से कोल्लूर खदान के आसपास के कारण, गोलकोंडा बड़े हीरे के व्यापार केंद्र के रूप में विकसित हुआ, जिसे गोलकोंडा हीरे के रूप में जाना जाता है। इस क्षेत्र ने दुनिया के कुछ सबसे प्रसिद्ध हीरे का उत्पादन किया है, जिसमें रंगहीन कोह-ए- नूर (अब यूनाइटेड किंगडम के स्वामित्व में), ब्लू होप (संयुक्त राज्य अमेरिका), गुलाबी डारिया-ए-नूर (ईरान), सफेद रीजेंट (फ्रांस), ड्रेसडेन ग्रीन (जर्मनी), और रंगहीन ओर्लोव (रूस) , निज़ाम और जैकब (भारत), साथ ही अब खोए हुए हीरे फ्लोरेंटाइन येलो, अकबर शाह और ग्रेट मोगुल।
इतिहास
इसे शुरू में शेफर्ड हिल (तेलुगु में गोला कोंडा) कहा जाता था। किंवदंती के अनुसार, इस चट्टानी पहाड़ी पर एक चरवाहा लड़का एक मूर्ति के पास आया। इस पवित्र स्थान के चारों ओर मिट्टी के किले का निर्माण करने वाले शासक काकतीय राजा को जानकारी दी गई। काकतीय शासक गणपतिदेव 1199-1262 ने अपने पश्चिमी क्षेत्र की रक्षा के लिए एक पहाड़ी की चोटी पर चौकी का निर्माण किया- जिसे बाद में गोलकोण्डा किला के नाम से जाना गया। रानी रुद्रमा देवी और उनके उत्तराधिकारी प्रतापरुद्र ने किले को और मजबूत किया। गोलकोंडा किला सबसे पहले काकतीय राजवंश द्वारा कोंडापल्ली किले की तर्ज पर उनके पश्चिमी सुरक्षा के हिस्से के रूप में बनाया गया था।
बहमनी शासकों ने एक किला बनाने के लिए पहाड़ी पर कब्जा कर लिया। बहमनी सल्तनत के तहत, गोलकुंडा धीरे-धीरे प्रमुखता से ऊपर उठ गया। सुल्तान कुली कुतुब-उल-मुल्क (आर। 1487-1543), गोलकुंडा में एक गवर्नर के रूप में बहमनियों द्वारा भेजे गए, ने शहर को 1501 के आसपास अपनी सरकार की सीट के रूप में स्थापित किया। इस अवधि के दौरान बहमनी शासन धीरे-धीरे कमजोर हो गया, और सुल्तान कुली (कुली) कुतुब शाह काल) औपचारिक रूप से 1538 में स्वतंत्र हो गया, गोलकुंडा में स्थित कुतुब शाही राजवंश की स्थापना। 62 वर्षों की अवधि में, मिट्टी के किले को पहले तीन कुतुब शाही सुल्तानों द्वारा वर्तमान संरचना में विस्तारित किया गया था, परिधि में लगभग 5 किमी (3.1 मील) तक फैले ग्रेनाइट का एक विशाल किला। यह 1590 तक कुतुब शाही राजवंश की राजधानी बना रहा जब राजधानी को हैदराबाद स्थानांतरित कर दिया गया। कुतुब शाहियों ने किले का विस्तार किया, जिसकी 7 किमी (4.3 मील) बाहरी दीवार ने शहर को घेर लिया।
किला
बाला हिसार गेट पूर्वी तरफ स्थित किले का मुख्य प्रवेश द्वार है। इसमें स्क्रॉल वर्क की पंक्तियों से घिरा एक नुकीला मेहराब है। स्पैन्ड्रेल में यालिस और सजे हुए गोल होते हैं। दरवाजे के ऊपर के क्षेत्र में अलंकृत पूंछ वाले मोर हैं जो एक सजावटी धनुषाकार आला की ओर हैं। नीचे ग्रेनाइट ब्लॉक लिंटेल ने एक डिस्क को लहराते हुए यालिस को तराशा है। मोर और शेरों का डिज़ाइन हिंदू वास्तुकला की विशिष्ट है और इस किले के हिंदू मूल के आधार हैं।
इब्राहिम मस्जिद और राजा के महल के बगल में स्थित जगदम्बा मंदिर में हर साल बोनालु उत्सव के दौरान लाखों श्रद्धालु आते हैं। जगदंबा मंदिर लगभग 900 से 1,000 साल पुराना है, जो शुरुआती काकतीय काल का है। गोलकोंडा किले के भीतर, एक महाकाली मंदिर आसपास के क्षेत्र में स्थित है।
गोलकुंडा किले से लगभग 2 किमी (1.2 मील) दूर कारवां में स्थित टोली मस्जिद, 1671 में अब्दुल्ला कुतुब शाह के शाही वास्तुकार मीर मूसा खान महलदार द्वारा बनाई गई थी। अग्रभाग में पांच मेहराब होते हैं, प्रत्येक में स्पैन्ड्रेल में कमल पदक होते हैं। केंद्रीय मेहराब थोड़ा चौड़ा और अधिक अलंकृत है। अंदर की मस्जिद दो हॉल में विभाजित है, एक अनुप्रस्थ बाहरी हॉल और एक आंतरिक हॉल ट्रिपल मेहराब के माध्यम से प्रवेश करता है।
ऐसा माना जाता है कि एक गुप्त सुरंग है जो "दरबार हॉल" से निकलती है और पहाड़ी की तलहटी में एक महल में समाप्त होती है। [उद्धरण वांछित] किले में कुतुब शाही राजाओं की कब्रें भी हैं। इन मकबरों में इस्लामी वास्तुकला है और ये गोलकुंडा की बाहरी दीवार से लगभग 1 किमी (0.62 मील) उत्तर में स्थित हैं। वे खूबसूरत बगीचों और कई नक्काशीदार पत्थरों से घिरे हुए हैं। यह भी माना जाता है कि चारमीनार के लिए एक गुप्त सुरंग थी। के बाहरी तरफ दो अलग-अलग मंडप एक ऐसे बिंदु पर बने हैं जो काफी चट्टानी है। किले में "काला मंदिर" भी स्थित है। इसे राजा के दरबार (राजा के दरबार) से देखा जा सकता है जो गोलकुंडा किले के शीर्ष पर था।किले के अंदर मिली अन्य इमारतें हैं:
गोलकोंडा आर्टिलरी सेंटर, भारतीय सेना
गोलकोंडा आर्टिलरी सेंटर, हैदराबाद की स्थापना 15 अगस्त 1962 को आर्टिलरी रेजिमेंट के लिए दूसरे भर्ती प्रशिक्षण केंद्र के रूप में की गई थी। गोलकोंडा तोपखाना केंद्र गोलकोंडा किले में और उसके आसपास स्थित है। गोलकोंडा केंद्र में तीन प्रशिक्षण रेजीमेंट हैं और वर्तमान में एक समय में 2900 रंगरूटों को प्रशिक्षित किया जाता है।
शिहोरी
शिहोरी (Shihori) भारत के गुजरात राज्य के बनासकांठा ज़िले में स्थित एक बड़ा गाँव है।
पिपरी अहमद भदोही गाँव, हंडिया (इलाहाबाद)
पिपरी अहमद भदोही भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
एमी जूडिथ लेवी
एमी जूडिथ लेवी (१० नवंबर १८६१ - १० सितंबर १८९८) एक ब्रिटीश निबंधकार, कवि और उपन्यासकार थे। लेवी का जन्म, लंदन के एक यहुदी परिवार में हुआ था। एक व्यस्क के रूप में, लेवी ने खुद को यहूदी के रूप में प
२८ मई
28 मई ग्रेगोरी कैलंडर के अनुसार वर्ष का 148वॉ (लीप वर्ष में 149 वॉ) दिन है। साल में अभी और 217 दिन बाकी है।
दिवस
मासिक धर्म स्वच्छता दिवस
प्रमुख घटनाएँ
1414  को खिज्र खां ने दिल्ली की गद्दी पर कब्जा कर के सैय्यद वंश की नींव रखी।
1674  को जर्मनी की संसद ने फ्रांस के खिलाफ युद्ध की घोषणा की।
1883  को राष्ट्रवादी नेता,कवि और साहित्यकार श्री विनायक दामोदर सावरकर जी का जन्म हुआ।
1940  को द्वितीय विश्वयुद्ध के दौरान बेल्जियम ने जर्मनी से हार मानी।
1952  को यूनान में महिलाओं को वोट देने का अधिकार मिला।
1959  को अमेरिका ने दो बंदरों को अंतरिक्ष में सफलतापूर्वक भेजा।
1961  को मानवाधिकार संगठन एमनेस्टी इंटरनेशनल की स्थापना हुई।
1963  को बंगाल की खाड़ी में आये चक्रवाती तूफान से करीब 22 हजार लोगों की मौत हुई।
1967  को 65 साल के ब्रितानी नाविक सर फ्रांसिस चिटचेस्टर अकेले नाव में दुनिया का चक्कर लगा कर घर पहुंचे।
1971  को सोवियत रूस ने मंगल ग्रह पर उतरने वाले पहले अंतरिक्ष यान मार्स-3 का प्रक्षेपण किया।
1996  को रूस चेचेन्या को अधिकतम स्वायत्तता देने पर सहमत हुआ।
1998  को पाकिस्तान ने पहला परमाणु परिक्षण किया।
2002  को नेपाल में फिर आपातकाल लगा।
2008  को नेपाल में 240 सालों से चली आ रही राजशाही का अंत हुआ।
2010  होमिओपॅथी शास्त्र पे आधारित पहली फ़िल्म प्रतिसाद - द रिस्पॉन्स का प्रदर्शन हुआ।
2018  को फिल्‍म अभिनेता अक्षय कुमार ने नई दिल्‍ली में दो गड्ढों पर आधारित ट्विन पिट टॉयलेट टेक्‍नालाजी को लोकप्रिय बनाने के अभियान का शुभारम्‍भ किया।
बछेला ढाढरी-नांद०२, पौडी तहसील
बछेला ढाढरी-नांद०२, पौडी तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
१५९७
१५९७ ग्रेगोरी कैलंडर का एक साधारण वर्ष है।
जुहाल अतमार
जुहाल अतमार एक अफगान उद्यमी और पर्यावरणविद् हैं। वह अफगानिस्तान में एक रीसाइक्लिंग प्लांट की ऋणी और प्रबंधन करने वाली पहली महिला हैं। वह एक शोधकर्ता होने के साथ-साथ एक अर्थशास्त्र विश्लेषक भी हैं। वह बीबीसी की 2021 के लिए 100 प्रभावशाली और प्रेरक महिलाओं की सूची में शामिल है।
शुरुआती ज़िंदगी और पेशा
अतमार का जन्म अफगानिस्तान में हुआ था। एक खाते में कहा गया है कि वह पाकिस्तान में शरणार्थी थी। उन्होंने पाकिस्तान में अपनी शिक्षा पूरी की। तालिबान के पतन के बाद वह अफगानिस्तान लौट आई। उन्होंने एक शोधकर्ता के रूप में अपना करियर शुरू किया। उन्होंने अफगानिस्तान रिसर्च एंड इवैल्यूएशन यूनिट के लिए काम किया। उन्होंने महिलाओं की शिक्षा, सामुदायिक आवाज, समान अवसर और आजीविका तक पहुंच को बढ़ावा दिया।
सक्रियतावाद
अतमार का पर्यावरण कार्य जलवायु परिवर्तन के बारे में कुछ कहने की इच्छा के साथ शुरू हुआ। उन्होंने काबुल में प्रदूषण दर को नियंत्रित करने में मदद के लिए एक रीसाइक्लिंग प्लांट बनाया। एक साक्षात्कार में, उन्होंने प्लास्टिक के एकमुश्त उपयोग की समस्याओं पर प्रकाश डाला। उनके अनुसार, इस तरह के प्लास्टिक काबुल में प्रतिदिन उत्पन्न होने वाले 308 टन कचरे में योगदान करते हैं। इस सुविधा को गुल-मुर्सल वेस्ट पेपर रीसाइक्लिंग फैक्ट्री कहा जाता है। इसने हर हफ्ते 33 टन कचरे का प्रसंस्करण किया।
रीसाइक्लिंग सुविधा में उसके प्रमुख काम ने उसे लैंगिक भेदभाव और उत्पीड़न के लिए उजागर किया। उन्होंने कहा कि उनकी कंपनी स्थापित करना मुश्किल था क्योंकि अफगानिस्तान में महिलाओं के पास क्रेडिट तक पहुंच नहीं है। इस तरह के भेदभाव का कारण यह है कि वे गारंटर, बिजनेस पार्टनर और संपार्श्विक जैसी आवश्यकताओं को पूरा करने में विफल रहते हैं। यूनाइटेड स्टेट्स एजेंसी फॉर इंटरनेशनल डेवलपमेंट (यूएसएआईडी) से $100,000 का ऋण प्राप्त करने के बाद उन्होंने अपनी कंपनी चलाई। अतमार पितृसत्ता से भी जूझते रहे। उसने कहा कि उसे पुरुष प्रतियोगियों द्वारा परेशान किया गया था। एक रिपोर्ट में, आत्मार ने कहा कि "बहुत सारे फैसले हैं और बहुत से लोग मेरे खुद का व्यवसाय चलाने से परेशान हैं।"
पतसा गाँव, बीहता (पटना)
पतसा बीहता, पटना, बिहार स्थित एक गाँव है।
जुहाल अतमार
सक्रियतावाद
आत्मार को 2021 के लिए बीबीसी की 100 प्रभावशाली और प्रेरक महिलाओं की सूची में शामिल किया गया था।
नेपा लिमिटेड
नेपा लिमिटेड भारत में अखबारी कागज बनाने वाला भारत सरकार का सार्वजनिक क्षेत्र का अग्रणी उपक्रम है। यह मूलतः निजी उद्यमी द्वारा 1947 में चालू किया गया। वर्ष 1949 में मध्य प्रदेश सरकार ने प्रबंधन अपने हाथ में लिया और वर्ष 1959 में केन्द्र सरकार के अधीन होकर सार्वजनिक उपक्रम बना। नेपा लिमिटेड देश में प्रथम अखबारी कागज का कारखाना है। नेपानगर, जिला बुरहानपुर मध्यप्रदेश, भारत पिन 450221, (मुम्बई से 526 किलोमीटर उत्तर-पूर्व में मुख्य मध्य रेलवे लाईन पर स्थित है। जो नेपा को मुम्बई-भोपाल-नई दिल्ली को जोड़ती है।) भुसावल से 85 किलोमीटर एवं इन्दौर से 200 किलोमीटर।
इतिहास
नेपा भारत में अखबारी कागज बनाने वाली अग्रणी कम्पनी है। 30,000 टन प्रतिवर्ष की संस्थापित क्षमता के साथ अप्रैल 1956 में उत्पादन प्रारम्भ हुआ। इसका मुख्य कच्चामाल सलाई की लकड़ी एवं बाँस था, जो नेपानगर के चारों ओर के जंगलों में प्रचुरता से उपलब्ध था। सन् 1967 में मिल ने विस्तारीकरण का कार्य आरम्भ किया और बाद में वर्ष 1978 एवं वर्ष 1989 में इसकी संस्थापित क्षमता 88000 टन प्रति वर्ष की गई। वर्तमान में कम्पनी ने मूलतः वनोपज कच्चे माल से रद्दी कागज को मूल कच्चे माल की ओर मोड़ा और इसके कारण उत्पादन लागत कम करने योग्य बनी। पल्पिंग प्लान्ट में आंतरिक आधुनिकीकरण/बदलाव से भी विभिन्न गुणवत्ता के रद्दी कागज की प्रोसेसिंग कर अखबारी कागज का निर्माण किया। कम्पनी अपने निजी विद्युत उत्पादन से 100: मांग की आपूर्ति कर रही है।
मूलतः नेपा एकल उत्पाद कम्पनी थी, जो स्टैण्डर्ड अखबारी कागज बनाती थी। कम्पनी ने भारत में प्रथम बार 42 जी.एस.एम. के अखबारी कागज को प्रस्तुत किया जो व्यवहार में क्षमता, अपारदर्षिता, सरफेस स्मूथनेस, चमक इत्यादि के सभी अंतर्राष्ट्रीय मानदण्डों के अनुसार है। इसलिए अब नेपा समस्त श्रेणियों के अखबारी कागज ग्राहकों की मांग की पूर्ति करने योग्य है। नेपा ने हाल ही में पुराने समाचार पत्र ;व्छच्द्ध तथा अति प्रचालन समाचार पत्र ;व्प्छच्द्ध का उपयोग करते हुए इकॉनॉमी अखबारी कागज का निर्माण भी प्रारम्भ किया है। ताकि निचले स्तर के बाजार की आवष्यकता का प्रबंध कम लागत पर किया जा सके और कम चमक होने के बावजूद गुणवत्ता के प्रत्येक मानदण्डों को बनाए रखें।
रिचर्ड थेलर
रिचर्ड एच थेलर (जन्म 12 सितंबर, 1945) एक अमेरिकी अर्थशास्त्री और शिकागो बूथ स्कूल ऑफ बिजनेस में व्यवहारिक विज्ञान और अर्थशास्त्र के विशिष्ट सेवा प्रोफेसर हैं।
ये व्यवहारिक अर्थशास्त्र में एक सिद्धांतवादी के रूप में सबसे अच्छी तरह जाने जाते हैं। व्यवहारिक अर्थशास्त्र में उनके योगदान के लिए, 2017 में उन्हें आर्थिक विज्ञान में नोबेल मेमोरियल पुरस्कार से सम्मानित किया गया।
व्यक्तिगत जीवन
अपनी पढ़ाई पूरी करने के बाद, रोचेस्टर विश्वविद्यालय में प्रोफेसर के रूप में अपने करियर कि शुरूआत की। 1978 से 1995 तक, वह कॉर्नेल विश्वविद्यालय में एससी जॉन्सन कॉलेज ऑफ बिजनेस में एक प्राध्यापक सदस्य थे और फिर 1995 में शिकागो के बूथ स्कूल ऑफ बिज़नेस विश्वविद्यालय में प्राध्यापक सदस्य थे। 1999 से, वह फुलर एंड थालर एसेट मैनेजमेंट के प्रिंसिपल हैं, जिसकी स्थापना उन्होंने 1993 में की थी। वह 1991 के बाद से राष्ट्रीय ब्यूरो ऑफ इकोनॉमिक रिसर्च व्यवहारिक अर्थशास्त्र परियोजना के सह-निदेशक भी रहे हैं।
अनुपम अमोद
अनुपम अमोद एक भारतीय पार्श्व गायक हैं। आंशिक डिस्कोग्राफी
वांग यापिंग
वांग यापिंग एक चीनी सेना पायलट और अंतरिक्ष यात्री है। उनका जन्म २७ जनवरी १९८० में हुआ था। वैंग सीएनएसए द्वारा नामित की गई दूसरी महिला अंतरिक्ष यात्री थी। वैंग पीपुल्स लिबरेशन आर्मी वायु सेना में एक कप्तान है। वह २०१२ के अंतरिक्ष मिशन शेनज़ू 9 के उम्मीदवार थी, हालांकि उन्हें पहले चीनी महिला अंतरिक्ष यात्री के ऐतिहासिक मिशन के लिए चुना गया था।वांग शेनज़ू 9 के लिए बैकअप क्रू के सदस्य के रूप में अंतरिक्ष यात्री बनी। वांग जून २०१३ में दूसरी चीनी महिला अंतरिक्ष यात्री बनी शेनज़ू १० के अंतरिक्ष यान क्रू के सदस्य के रूप में। वांग यापिंग, वोस्तोक 6 की ५०वीं वर्षगांठ पर अंतरिक्ष में होने वाली दो महिलाओं में से एक थी। उस समय अंतरिक्ष में वह वेलेंटीना टेरेश्कोवा के साथ मौजूद थी। तियांगोंग -1 पर सवार होने पर, वैंग ने वैज्ञानिक प्रयोगों का आयोजन किया और चीनी छात्रों को लाइव टेलीविजन प्रसारण द्वारा भौतिक विज्ञान भी पढ़ाया।
अखंड ज्योति संस्थान
अखंड ज्योति संस्थान मथुरा में स्थित एक धार्मिक संस्थान है। मासिक अखण्ड ज्योति का प्रकाशन आगरा से प्रारंभ हुआ और इस स्थान पर पहुँचकर पनपता चला गया। हाथ से बने कागज पर छोटे ट्रेडिल मशीन द्वारा यहीं पर अखण्ड ज्योति पत्रिका छापी जाती थी। यहीं से देव परिवार के गठन का शुभारंभ हुआ। पूरी बिल्डिंग को खरीदकर नया आकार दे दिया गया है। अखण्ड ज्योति एवं युग निर्माण योजना पत्रिकाओं का लेखन-संपादन यहीं से होता था।
ईदी अमीन
ईदी अमीन दादा (1925 {सटीक तिथि अज्ञात है} - 16 अगस्त 2003) 1971 से 1979 तक युगांडा का सैन्य नेता एवं राष्ट्रपति था। 1946 में अमीन ब्रिटिश औपनिवेशिक रेजिमेंट किंग्स अफ़्रीकां राइफल्स में शामिल हो गया और 25 जनवरी 1971 के सैन्य तख्तापलट द्वारा मिल्टन ओबोटे को पद से हटाने से पूर्व युगांडा की सेना में अंततः मेजर जनरल और कमांडर का ओहदा हासिल किया। बाद में देश के प्रमुख पद पर आसीन रहते हुए उसने स्वयं को फील्ड मार्शल के रूप में पदोन्नत कर लिया।
अमीन के शासन को मानव अधिकारों के दुरूपयोग, राजनीतिक दमन, जातीय उत्पीड़न, गैर कानूनी हत्याओं, पक्षपात, भ्रष्टाचार और सकल आर्थिक कुप्रबंधन के लिए जाना जाता था। अंतर्राष्ट्रीय प्रेक्षकों और मानव अधिकार समूहों का अनुमान है कि उसके शासन में 1,00,000 से 5,00,000 लोग मार डाले गए। अपने शासन काल में, अमीन को लीबिया के मुअम्मर अल-गद्दाफी के अतिरिक्त सोवियत संघ तथा पूर्वी जर्मनी का भी समर्थन हासिल था।
1975-1976 में अमीन, अफ्रीकी एकता संगठन - एक अखिल अफ़्रीकी समूह जिसे अफ़्रीकी राज्यों की एकता को बढ़ावा देने के लिए बनाया गया था, का अध्यक्ष बन गया। 1977-1979 की अवधि के दौरान युगांडा को मानव अधिकारों के लिए संयुक्त राष्ट्र आयोग द्वारा तलब किया गया था। 1977 से 1979 तक अमीन ने स्वयं को "महामहिम, आजीवन राष्ट्रपति, फील्ड मार्शल अल हदजी डॉक्टर ईदी अमीन दादा, वीसी (vc), डीएसओ (DSO), एमसी (mc) , अफ्रीका व विशेष रूप से युगांडा में ब्रिटिश साम्राज्य का विजेता " की उपाधि दी।
युगांडा के भीतर असंतोष और 1978 में तंज़ानिया के कंगेरा प्रांत को जीतने का प्रयास युगांडा-तंज़ानिया युद्ध तथा उसके शासन के पतन का कारण बना। अमीन बाद में लीबिया तथा सउदी अरब में निर्वासित जीवन जीने लगा, जहां 16 अगस्त 2003 को उसकी मृत्यु हो गई।
प्रारंभिक जीवन और सैन्य करियर
अमीन ने कभी भी अपनी आत्मकथा नहीं लिखी और न ही उसने किसी को आधिकारिक रूप से अपने जीवन के बारे में लिखने के लिए अधिकृत किया, अतः इस बारे में मतभेद हैं कि उसका जन्म कब तथा कहां हुआ था। अधिकांश जीवनी लेखकों का कहना है कि उसका जन्म 1925 के आसपास कोबोको या फिर कंपाला में हुआ था। अन्य अपुष्ट सूत्रों के अनुसार अमीन के जन्म का वर्ष 1923 के प्रारंभ से लेकर 1928 के अंत तक के बीच है। मकेरेरे यूनिवर्सिटी के एक शोधकर्ता फ्रेड गुवेडेको के अनुसार, ईदी अमीन एंड्रियास न्याबिरे (1889-1976) का पुत्र था। न्याबिरे काकवा जातीय समूह का सदस्य था, जिसने 1910 में रोमन कैथोलिक ईसाई से इस्लाम ग्रहण कर लिया था और अपना नाम अमीन दादा रख लिया था जिसके कारण अपने पहले बच्चे का नाम उसने अपने नाम के आधार पर रखा। कम उम्र में अपने पिता द्वारा परित्याग करने के पश्चात्, ईदी अमीन की परवरिश पश्चिमोत्तर युगांडा के एक ग्रामीण कृषि नगर में अपनी मां के परिवार में हुई। गुवेडेको कहते हैं कि अमीन की मां का नाम अस्सा आट्टे था (1904-1970), जो लुग्बारा जाति से संबंधित थी और एक पारंपरिक हकीम थी जो अन्य लोगों के साथ-साथ बुगांडा राजघराने का भी इलाज करती थी। 1941 में अमीन ने बोम्बो के एक इस्लामी स्कूल में दाखिला लिया। कुछ वर्षों बाद, केवल चौथी कक्षा की अंग्रेजी भाषा तक शिक्षा प्राप्त करने के बाद उसने स्कूल छोड़ दिया तथा एक ब्रिटिश औपनिवेशिक सैन्य अधिकारी द्वारा सेना में भर्ती किए जाने से पहले उसने कई छोटे मोटे काम किए।
ब्रिटिश औपनिवेशिक सेना
अमीन 1946 में एक सहायक रसोईये के रूप में ब्रिटिश औपनिवेशिक सेना की किंग्स अफ्रीकन राइफल्स में शामिल हुआ। उसने दावा किया कि द्वितीय विश्वयुद्ध के दौरान उसे सेना में भर्ती होने के लिए मजबूर किया गया था तथा यह कि वह बर्मा अभियान में शामिल था, किन्तु दस्तावेज़ों से पता चलता है कि सूची में उसका नाम युद्ध के समाप्त होने के पश्चात् लिखा गया था। 1947 में उसे पैदल सेना में एक निजी सैनिक के रूप में केन्या भेजा गया था और उसने 1949 तक गिलगिल, केन्या में 21वीं केएआर (KAR) इन्फैन्ट्री बटालियन के लिए काम किया। उस वर्ष, सोमाली शिफ्टा विद्रोहियों से लड़ने के लिए उसकी टुकड़ी को सोमालिया में तैनात किया गया। 1952 में उसकी ब्रिगेड को केन्या में मऊ मऊ विद्रोहियों के खिलाफ तैनात किया गया था। उसी वर्ष उसे कॉर्पोरेल तथा इसके बाद 1953 में सार्जेंट के रूप में पदोन्नत किया गया।
1959 में अमीन को इफेन्डी (वारंट अधिकारी) बनाया गया, जो कि उस समय औपनिवेशिक ब्रिटिश सेना में किसी अश्वेत अफ़्रीकी के लिए सबसे बड़ा ओहदा था। उसी वर्ष अमीन युगांडा लौटा और 1961 में उसे लेफ्टिनेंट के पद पर पदोन्नत किया गया जिससे वह युगांडा के कमीशन प्राप्त करने वाले पहले दो अधिकारियों में से एक बन गया। उसके बाद उसे युगांडा के कार्मोजोंग तथा केन्या के टरकाना खानाबदोशों के बीच पशुओं के कारण होने वाले झगड़ों को कुचलने के लिए नियुक्त किया गया। 1962 में ग्रेट ब्रिटेन से युगांडा को आजादी मिलने के बाद, अमीन को कैप्टन तथा फिर 1963 में मेजर के पद पर पदोन्नत किया गया। अगले वर्ष, उसे सेना के उप कमांडर पद पर नियुक्त किया गया।
ब्रिटिश और युगांडा की दोनों सेनाओं में अपने कार्यकाल के दौरान अमीन एक सक्रिय एथलीट था। 193 सेमी (6 फीट 4 इंच) की लंबाई और शक्तिशाली शरीर की वजह से 1951 से 1960 तक युगांडा का लाइट हैवीवेट बॉक्सिंग चैम्पियन होने के साथ-साथ वह तैराक भी था। ईदी अमीन एक खतरनाक रग्बी फॉरवर्ड भी था, हालांकि एक अधिकारी ने उसके बारे में कहा था कि: "ईदी अमीन एक शानदार और अच्छा खिलाड़ी (रग्बी का), लेकिन उसे सिखाना कठिन है और एक अक्षर का शब्द भी उसे विस्तार से समझाना पड़ता है। 1950 के दशक में, वह आरएफसी नील के लिए खेला। एक लगातार सुनाई जाने वाली शहरी किंवदंती यह है कि 1955 में ब्रिटिश लायंस के विरुद्ध मैच के दौरान उसे पूर्वी अफ्रीका की टीम में स्थानापन्न खिलाड़ी के रूप में चुना गया था। यह कहानी पूरी तरह से निराधार है, वह टीम की तस्वीर या आधिकारिक टीम सूची में कहीं नहीं है और इस स्पर्धा के 13 वर्षों बाद तक भी अंतर्राष्ट्रीय रग्बी में स्थापन्न खिलाडियों को शामिल करने की अनुमति नहीं थी.
सैन्य कमांडर
1965 में प्रधानमंत्री मिल्टन ओबोटे और अमीन जायरे से युगांडा में हाथी दांत तथा सोने की तस्करी के एक सौदे में फंस गए थे। जैसे कि पूर्व कांगो नेता पैट्रिस लुमुम्बा के सहयोगी जनरल निकोलस ओलेंगा ने बाद में आरोप लगाया कि यह सौदा कांगो सेना के खिलाफ लड़ने वाले विद्रोहियों की गुप्त रूप से हथियारों की मदद के लिए अमीन द्वारा उन तक तस्करी द्वारा हाथी दांत और सोना पहुंचाने की रणनीति का एक हिस्सा था। 1966 में युगांडा की संसद ने इसकी जांच करने की मांग की। ओबोटे ने औपचारिक राष्ट्रपति पद पर काबिज बुगांडा के कबाका (राजा) एडवर्ड मुटेसा को हटा कर एक नया संविधान लागू किया और स्वयं को कार्यकारी राष्ट्रपति घोषित कर दिया। उसने अमीन को कर्नल और आर्मी कमांडर के पद पर नियुक्त किया। अमीन ने कबाका के महल पर हुए एक हमले का नेतृत्व किया और मुटेसा को ब्रिटेन में निर्वासित जीवन जीने के लिए मजबूर कर दिया, जहां वह 1969 में अपनी मृत्यु तक रहते रहे।
अमीन ने सूडान के सीमावर्ती पश्चिम नील क्षेत्र के काकवा, लुग्बारा, न्यूबियन और अन्य जातीय समूहों के सदस्यों की भर्ती शुरू की। न्यूबियन, जो सूडान से औपनिवेशिक सेना की सेवा करने के लिए आए थे, 20 वीं सदी के बाद से युगांडा में बस गए थे। उत्तरी युगांडा के कई अफ़्रीकी जातीय समूह युगांडा तथा सूडान दोनों जगह रहते थे; अतः ऐसे आरोप लगाये जाते हैं कि अमीन की सेना मुख्यतः सूडानी सैनिकों से मिल कर बनी थी।
सत्ता पर कब्ज़ा
अंततः अमीन और ओबोटे के संबंधों के बीच एक खाई उभरी, जो अमीन द्वारा पूर्वी नील क्षेत्र से भर्ती लोगों द्वारा उसे समर्थन किये जाने, दक्षिणी सूडान में विद्रोहियों द्वारा की जाने वाली कार्रवाइयों के समर्थन में उसके शामिल होने तथा 1969 में ओबोटे पर जानलेवा हमले के प्रयास से और चौड़ी हो गयी। अक्टूबर 1970 में अमीन को उसके महीनों पुराने सभी सशस्त्र सेनाओं के कमांडर के पद से हटा कर वापस सेना का कमांडर बना कर, ओबोटे ने खुद सशस्त्र बलों का नियंत्रण संभाल लिया।
यह जानने के बाद, कि सेना के धन के दुरूपयोग के लिए ओबोटे उसे गिरफ्तार करने की योजना बना रहा था, 25 जनवरी 1971 को, जब ओबोटे सिंगापुर में एक राष्ट्रमंडल शिखर सम्मलेन में भाग लेने गया था, एक सैन्य तख्तापलट कार्यवाही द्वारा अमीन ने सत्ता पर कब्ज़ा कर लिया। अमीन के वफादार सैनिकों ने युगांडा में घुसने के मुख्य रास्ते एंटेब्बे अंतर्राष्ट्रीय हवाई अड्डे को सील कर दिया तथा कंपाला पर कब्ज़ा कर लिया। सैनिकों ने ओबोटे के निवास को घेर लिया और प्रमुख मार्गों को अवरुद्ध कर दिया। रेडियो युगांडा के एक प्रसारण में ओबोटे की सरकार पर भ्रष्टाचार तथा लांगो क्षेत्र में विशेष व्यवहार का आरोप लगाया गया। रेडियो प्रसारण के बाद कंपाला की गलियों में भीड़ में उत्साह होने की खबरे मिलीं। अमीन ने घोषणा की कि वह राजनीतिज्ञ की बजाए एक सैनिक था और यह कि सैन्य सरकार एक कामचलाऊ सरकार के रूप में तब तक बनी रहेगी जब तक कि नए चुनावों की घोषणा नहीं हो जाती और यह घोषणा स्थिति के सामान्य होने के बाद होगी। उसने सभी राजनीतिक बंदियों को छोड़ने का वादा किया।
अमीन ने भूतपूर्व राजा और राष्ट्रपति मुटेसा (जिनकी निर्वासन में मृत्यु हो गई थी) का अप्रैल 1974 में राजकीय संस्कार किया, कई राजनीतिक बंदियों को रिहा किया और देश में कम से कम अवधि में लोकतांत्रिक शासन लौटाने के लिए स्पष्ट तथा निष्पक्ष चुनावों के अपने वादे को दोहराया.
सैन्य शासन की स्थापना
तख्तापलट के एक सप्ताह के बाद 2 फ़रवरी 1971 में अमीन ने खुद को युगांडा का राष्ट्रपति, सभी सशस्त्र बलों का प्रमुख कमांडर, आर्मी चीफ़ ऑफ़ स्टाफ तथा चीफ़ ऑफ़ एयर स्टाफ घोषित कर दिया। उसने घोषणा की कि वह युगांडा के संविधान के कुछ प्रावधानों को रद्द कर रहा था और शीघ्र ही उसने सैन्य अधिकारियों से बनी एक रक्षा सलाहकार परिषद का गठन किया जिसका अध्यक्ष वह स्वयं बना। अमीन ने सैन्य न्यायाधिकरण को नागरिक कानून प्रणाली से ऊंचा स्थान दिया, शीर्ष सरकारी व अर्द्ध सरकारी एजेंसियों के पदों पर सैनिकों को नियुक्त किया, और नव नियुक्त असैनिक कैबिनेट मंत्रियों को सूचित किया कि वे सैन्य अनुशासन के अधीन रहेंगे. अमीन ने कंपाला स्थित राष्ट्रपति भवन का नाम गवर्नमेंट हाउस से बदल कर "द कमांड पोस्ट" कर दिया। उसने पिछली सरकार द्वारा बनाई गई जनरल सर्विस यूनिट (जीएसयू) नामक ख़ुफ़िया इकाई को भंग कर दिया और इसके स्थान पर स्टेट रिसर्च ब्यूरो (एसआरबी) की स्थापना की। नकासेरो का कंपाला उपनगर में स्थित एसआरबी मुख्यालय अगले कुछ सालों के लिए यातना तथा फांसी देने का प्रमुख स्थान बन गया। राजनीतिक असंतोष को दबाने में मिलिट्री पुलिस व सार्वजनिक सुरक्षा इकाई (पीएसयू) सहित अन्य एजेंसियों का उपयोग किया गया।
तंजानिया के राष्ट्रपति जूलियस न्येरेरे द्वारा शरण प्रदान करने की पेशकश करने के बाद ओबोटे ने तंजानिया में शरण ली। शीघ्र ही अमीन द्वारा निकाले गए युगांडा के 20000 शरणार्थी उनसे जुड़ गए। निर्वासित लोगों ने 1972 में तख्तापलट के एक कमज़ोर प्रयास द्वारा देश पर पुनः कब्ज़ा करने की कोशिश की।